Ajax Amsterdam-danskeren Lucas Andersen bliver nu sammenlignet med Michael Laudrup af klubbens ungdomstræner Gery Wink. Wink mener endnu, at den 18-årige offensivspiller mangler at forbedre sin fysik, før han kan gøre sig gældende på højeste niveau. - Lucas er en spiller med særlige kvaliteter. Vi sammenligner ham ind i mellem med Michael Laudrup, fordi han har de samme fløjlsagtige bevægelser, siger Gery Wink til Ajax Amsterdams hjemmeside. - Han skal være tålmodig, blive fysisk stærkere og have tid til at blive bragt frem, mener ungdomstræneren. Lucas Andersen blev hentet i AaB i sommer efter en forrygende indledning på Superligaen. Danskeren har primært trænet med ungdomsspillerne siden ankomsten til Ajax, men tidligere på måneden fik han debut i Æresdivisionen, da Ajax slog Groningen med 1-0. Michael Laudrup, der nu er manager i Swansea, spillede i 1997 og 1998 i den hollandske storklub

Referat:
Den tidligere AaB-spiller Lucas Andersen bliver sammenlignet med Michael Laudrup.